《来日苦短黄子邕同赋 其一》
明代·刘炳

来日苦短，去日苦长。人生如朝露，不如啸歌置酒临高堂。

春风不到九泉下，盛年一去难再芳，老行及之徒悲伤。

作者简介：元明间江西鄱阳人，字彦炳。元顺帝至正中，从军于浙。元末诣朱元璋，献书言事。平江西，授中书典签。洪武中屡升大都督府掌记，除东阿知县。旋以病告归，年六十九卒。工诗，有《春雨轩集》。